cyanic-selkie/wikianc huggingface dataset:
Τζόζεφ Λίστερ
Ο Λίστερ προήγαγε την ιδέα των αποστειρωμένων χειρουργικών εργαλείων όταν εργαζόταν στο Βασιλικό Νοσοκομείο της Γλασκώβης. Εισήγαγε επιτυχημένα το «καρβολικό οξύ» (γνωστό σήμερα ως φαινόλη) ως μέσο αποστειρώσεως αυτών των εργαλείων και στον καθαρισμό των τραυμάτων.
Παρακινούμενος από τις θεμελιώδεις ανακαλύψεις του Λουί Παστέρ στη μικροβιολογία, ο Λίστερ κατόρθωσε να μειώσει έτσι τις μετεγχειρητικές μολύνσεις, καθιστώντας τις εγχειρήσεις ασφαλέστερες για τους ασθενείς, σε βαθμό που να αποκληθεί «πατέρας της νεότερης χειρουργικής».
Οικογένεια και εκπαίδευση
Ο Λίστερ ήταν γιος ενός εύπορου Κουάκερου οπτικού και φυσικού, του Τζόζεφ Τζάκσον Λίστερ (1786-1869), πρωτοπόρου στην κατασκευή αχρωματικών αντικειμενικών φακών για χρήση στα σύνθετα μικροσκόπια. Ο Τζόζεφ υιός γεννήθηκε στο Γουέστ Χαμ του Έσσεξ, σήμερα μέρος του ανατολικού Λονδίνου.
Στο σχολείο έμαθε να διαβάζει με άνεση τη γαλλική και τη γερμανική γλώσσα. Παρακολούθησε την «Ακαδημία Ισαάκ Μπράουν», ένα σχολείο Κουακέρων στο Χίτσιν (σήμερα έχει μετατραπεί στο ιδιωτικό εκπαιδευτήριο «Λόρδος Λίστερ»). Πήγε επίσης στο νεοϊδρυθέν τότε σχολείο Κουακέρων «Grove House», στο Τότεναμ.
thumb|left|Ο Λίστερ περί το 1855 Σπούδασε στο Πανεπιστημιακό Κολέγιο Λονδίνου, ένα από τα λίγα ιδρύματα που δέχονταν Κουάκερους εκείνα τα χρόνια. Αρχικώς σπούδασε βοτανική και πήρε πτυχίο το 1847. Στη συνέχεια εγγράφηκε ως φοιτητής της ιατρικής και απεφοίτησε με άριστα, οπότε ακολούθησε στα 26 του η ένταξη στο Βασιλικό Κολέγιο Χειρουργών της Αγγλίας. Το 1854 ο Λίστερ έγινε πρώτος βοηθός, αλλά και φίλος, με τον χειρουργό Τζέιμς Syme (1799-1870) στο Πανεπιστήμιο του Εδιμβούργου και το Βασιλικό Νοσοκομείο του Εδιμβούργου. Εκεί έγινε μέλος της Βασιλικής Ιατρικής Εταιρείας και παρουσίασε δύο διαφορετικές διατριβές, το 1855 και το 1871, τα χειρόγραφα των οποίων υπάρχουν ακόμα στην κατοχή της Εταιρείας.
Στη συνέχεια ο Λίστερ άφησε τους Κουάκερους, έγινε μέλος της Επισκοπικής Εκκλησίας της Σκωτίας και τελικώς πήρε ως σύζυγό του την κόρη του Syme, την Αγνή. Στον μήνα του μέλιτός τους επισκέφθηκαν μέσα σε τρεις μήνες κορυφαία ιατρικά ιδρύματα (νοσοκομεία και ΑΕΙ) στη Γαλλία και στη Γερμανία. Η Αγνή από τότε αγαπούσε την ιατρική έρευνα και παρέμεινε συνεργάτιδα του συζύγου της στο εργαστήριο μέχρι τον θάνατό της.
Σταδιοδρομία και έργο
thumb|Ο Λίστερ με συναδέλφους του στο Παλαιό Βασιλικό Νοσοκομείο του Εδιμβούργου περί το 1855 (ο Λίστερ είναι στην πρώτη σειρά με τα χέρια ενωμένα) Πριν από τις μελέτες του Λίστερ, οι περισσότεροι πίστευαν ότι υπεύθυνες για τις μολύνσεις τραυμάτων ήταν οι χημικές βλάβες που προκαλούσε η έκθεση στον «κακό αέρα». Οι θάλαμοι των νοσοκομείων αερίζονταν κάπου-κάπου και το μεσημέρι ως προστασία κατά της εξαπλώσεως των μολύνσεων δια του μιάσματος, αλλά δεν υπήρχαν καν βρύσες για το πλύσιμο των χεριών ή των τραυμάτων των ασθενών. Ο χειρουργός δεν έπλενε τα χέρια του προτού εξετάσει έναν ασθενή, επειδή αυτό δεν θεωρείτο απαραίτητο για την πρόληψη των μολύνσεων. Παρά το έργο του Ούγγρου ιατρού Ιγκνάτς Σέμελβαϊς και του Αμερικανού Όλιβερ Γουέντελ Χολμς, τα νοσοκομεία χειρουργούσαν χωρίς αποστείρωση. Οι χειρουργοί υπερηφανεύονταν για τους λεκέδες στις άπλυτες χειρουργικές ποδιές τους ως ένδειξη της εμπειρίας τους.
Αφού έγινε καθηγητής της χειρουργικής στο Πανεπιστήμιο της Γλασκώβης, ο Λίστερ έμαθε για τη δημοσίευση του Λουί Παστέρ, που απεδείκνυε ότι το σάπισμα των τροφών μπορούσε να συμβεί σε αναεροβικές συνθήκες αν υπήρχαν μικροοργανισμοί. Ο Παστέρ πρότεινε τρεις μεθόδους για την εξάλειψη των υπεύθυνων μικροοργανισμών: τη διήθηση (φιλτράρισμα), τη θέρμανση ή την έκθεση σε χημικά διαλύματα. Ο Λίστερ επιβεβαίωσε τα συμπεράσματα του Γάλλου χημικού διεξάγοντας τα δικά του πειράματα, οπότε αποφάσισε να αναπτύξει αντισηπτικές τεχνικές για τα τραύματα. Καθώς οι δύο πρώτες μέθοδοι δεν ήταν πρακτικές για τον ανθρώπινο ιστό, ο Λίστερ πειραματίσθηκε με την τρίτη ιδέα του Παστέρ.
Δοκίμασε να ψεκάζει τα εργαλεία, τις χειρουργικές τομές και τις χειρουργικές ποδιές με διάλυμα καρβολικού οξέος. Ο Λίστερ βρήκε ότι το διάλυμα, εφαρμοζόμενο με σπόγγο πάνω σε τραύματα, μείωνε αξιοσημείωτα τα περιστατικά γάγγραινας. Τον Αύγουστο του 1865 ο Λίστερ επέθεσε ένα τεμάχιο λινού βουτηγμένου σε διάλυμα καρβολικού οξέος στην πληγή ενός επτάχρονου αγοριού στη Γλασκώβη που είχε υποστεί σύνθετο κάταγμα όταν μια ρόδα κάρου είχε περάσει πάνω από το πόδι του. Μετά 4 ημέρες ανανέωσε τον επίδεσμο και ανακάλυψε ότι δεν είχε αναπτυχθεί καμιά μόλυνση, ενώ μετά από συνολικά 6 εβδομάδες εξεπλάγη όταν ανεκάλυψε ότι τα οστά του παιδιού είχαν κολλήσει χωρίς εμπυήσεις. Δημοσίευσε τα αποτελέσματα στο περιοδικό The Lancet σε μία σειρά 6 άρθρων, από τον Μάρτιο μέχρι τον Ιούλιο του 1867.
Ο Λίστερ άφησε τη Γλασκώβη το 1869, επιστρέφοντας στο Εδιμβούργο ως διάδοχος του Syme στην έδρα της Χειρουργικής στο Πανεπιστήμιο του Εδιμβούργου, και συνέχισε εκεί να αναπτύσσει βελτιωμένες μεθόδους αντισηψίας και ασηψίας. Ανάμεσα σε εκείνους με τους οποίους συνεργάσθηκε στο Εδιμβούργο και τον βοήθησαν στο έργο του, ήταν ο αρχιφαρμακοποιός και αργότερα ιατρός δρ. Αλεξάντερ Γκαν (Alexander Gunn, 1845-1914). Η φήμη του Λίστερ είχε ήδη αρχίσει να εξαπλώνεται και ακροατήρια 400 και πλέον έρχονταν στις διαλέξεις του. Καθώς η θεωρία πως πολλές ασθένειες προκαλούνται από μικρόβια γινόταν πιο κατανοητή, συνειδητοποιήθηκε ότι η μόλυνση μπορούσε να αποφευχθεί καλύτερα αν αποτρέπονταν τα μικρόβια να εισέρχονται στα τραύματα. Αυτό οδήγησε στον εκσυγχρονισμό της χειρουργικής γενικότερα. Στην επέτειο των 100 ετών από τον θάνατό του, το 2012, ο Λίστερ θεωρήθηκε από την πλειοψηφία ερωτηθέντων επαγγελματιών του ιατρικού χώρου ως «ο πατέρας της νεότερης χειρουργικής».
Αργότερα ο Λίστερ μετακλήθηκε από τη Σκωτία στο Νοσοκομείο του King's College στο Λονδίνο και το 1881 εκλέχθηκε πρόεδρος της Κλινικής Εταιρείας του Λονδίνου. Ο Λίστερ ανέπτυξε και άλλες τεχνικές στη χειρουργική, όπως μία μέθοδο για την επιδιόρθωση της επιγονατίδας με μεταλλικό σύρμα, ενώ βελτίωσε και την τεχνική της μαστεκτομής.
Τα ύστερα χρόνια
Ο Λίστερ απεβίωσε σε ηλικία 84 ετών στο εξοχικό του σπίτι (σήμερα γνωστό ως «Coast House» ), στην παραθαλάσσια κωμόπολη Walmer του Κεντ. Μετά την εξόδιο ακολουθία του στο Αββαείο του Ουέστμινστερ, τάφηκε στο Κοιμητήριο του Hampstead, στο Λονδίνο. Η βαρονία, ο τίτλος του βαρόνου της οποίας του είχε απονεμηθεί τιμητικά, καταργήθηκε αμέσως μετά τον θάνατό του.
Τιμητικές διακρίσεις
thumb|right|255px|Η «Αίθουσα Λίστερ» στο Βασιλικό Κολέγιο Ιατρών και Χειρουργών της Γλασκώβης thumb|right|Η ευρεία εφαρμογή [[Αντισηπτικό|αντισηπτικών πρακτικών στη χειρουργική ακολούθησε τη δημοσίευση της σειράς άρθρων με τον γενικό τίτλο «Αντισηπτική αρχή στην εξάσκηση της Χειρουργικής» το 1867]] Ο Λίστερ διετέλεσε πρόεδρος της Βασιλικής Εταιρείας από το 1895 μέχρι το 1900. Μετά τον θάνατό του, ένα κληροδότημα στη μνήμη του οδήγησε στη θέσπιση του Μεταλλίου Λίστερ, που θεωρείται ως η υψηλότερη τιμή που μπορεί να δεχθεί ένας Βρετανός χειρουργός.
Οι ανακαλύψεις του Λίστερ δέχθηκαν μεγάλους επαίνους και το 1883 η Βασίλισσα Βικτώρια τον έχρισε βαρονέτο του Park Crescent στην Κομητεία του Μίντλσεξ. Το 1897 τιμήθηκε επιπλέον με την απονομή του τίτλου του «Βαρόνου Λίστερ» του Λάιμ Ρίτζις στην Κομητεία Ντόρσετ. Το 1902 ο Λίστερ διορίσθηκε Σύμβουλος του Βασιλέα (Privy Counsellor) και ανακηρύχθηκε ένα από τα αρχικά μέλη του νέου «Τάγματος της Αξίας» (Order of Merit, OM). Ορκίσθηκε ως μέλος του Συμβουλίου του Βασιλέα στα Ανάκτορα του Μπάκιγχαμ, στις 11 Αυγούστου 1902.
Μεταξύ των τιμών που δέχθηκε στο εξωτερικό ο Λίστερ ξεχωρίζει η απονομή του «Pour le Mérite», ενός από τα ανώτατα παράσημα του Βασιλείου της Πρωσίας. Το 1889 εκλέχθηκε αλλοδαπό μέλος της Σουηδικής Βασιλικής Ακαδημίας των Επιστημών. Δύο γραμματόσημα εκδόθηκαν τον Σεπτέμβριο του 1965 προς τιμή του Λίστερ και του έργου του στην αντισηπτική χειρουργική. thumb|left|Μνημείο του Λίστερ στην οδό Πόρτλαντ Πλέις του Λονδίνου Ο Λίστερ είναι ο ένας από τους δύο Βρετανούς χειρουργούς που έχουν προς τιμή τους δημόσιο μνημείο στο Λονδίνο (συγκεκριμένα στην οδό Πόρτλαντ Πλέις, στο Μέριλέμπεν). Υπάρχει επίσης άγαλμά του στο Πάρκο Κέλβινγκρόουβ της Γλασκώβης.
Ονομάσθηκαν προς τιμή του
Το όνομα του Λίστερ δόθηκε σε μικροοργανισμούς, όπως στο γένος παθογόνων βακτηρίων λιστερία, που ονομάσθηκε από τον Χάρβεϋ Πίρι, και στο γένος λιστερέλα, που πρωτοπεριγράφηκε από τον Ε.Α.Β. Γιαν (Jahn) το 1906. Το 1903, ενώ δηλαδή ο Λίστερ βρισκόταν ακόμα στη ζωή, το «Βρετανικό Ινστιτούτο Προληπτικής Ιατρικής» μετονομάσθηκε προς τιμή του σε Ινστιτούτο Προληπτικής Ιατρικής Λίστερ. Το κτήριό του, μαζί με ένα διπλανό, αποτελούν το σημερινό «Νοσοκομείο Λίστερ» στο Τσέλσι, που εγκαινιάσθηκε το 1985.
Το κτήριο στο Βασιλικό Νοσοκομείο της Γλασκώβης που στεγάζει τα τμήματα της κυτταροπαθολογίας, της μικροβιολογίας και της παθολογίας, ονομάσθηκε επίσης προς τιμή του και προς αναγνώριση του έργου στο νοσοκομείο αυτό. alt=Image of Lister's name on the London School of Hygiene & Tropical Medicine, in Keppel Street|thumb|Το όνομα του Λίστερ στη Σχολή Υγιεινής και Τροπικής Ιατρικής του Λονδίνου «Νοσοκομείο Λίστερ» υπάρχει και στο Στήβενιτζ του Χάρτφορνσιρ.
Η εξερευνητική αποστολή του Ντισκάβερυ το 1901-1904 ονόμασε την υψηλότερη κορυφή στην Οροσειρά της Βασιλικής Εταιρείας της Ανταρκτικής «όρος Λίστερ».
Το 1879 το διάλυμα στοματικής υγιεινής «Λιστερίνη» ονομάσθηκε προς τιμή του Λίστερ, για τη συνεισφορά του στην αντισηψία.
Εξωτερικοί σύνδεσμοι
Κατηγορία:Άγγλοι ιατροί Κατηγορία:Χειρουργοί Κατηγορία:Κουάκεροι Κατηγορία:Απόφοιτοι του Πανεπιστημιακού Κολλεγίου του Λονδίνου Κατηγορία:Εταίροι της Βασιλικής Εταιρείας
Διποταμία Καστοριάς
Η Διποταμία ή Διποταμιά είναι ορεινό χωριό της Περιφερειακής Ενότητας Καστοριάς στη Μακεδονία σε υψόμετρο 960 μ. με 456 κατοίκους (2011) στο δυτικό άκρο της περιφερειακής ενότητας, κοντά στα σύνορα με την Αλβανία. Μαζί με την Καλή Βρύση και το Μεσόβραχο αποτελούν την τοπική κοινότητα Διποταμιάς που υπάγεται στη Δημοτική Ενότητα Ακριτών του Δήμου Νεστορίου. Βρίσκεται στις βόρειες πλαγιές της κορυφής του όρους Αλεβίτσας και απέχει 34 χλμ. από την πόλη της Καστοριάς.
Περιήλθε στο ελληνικό κράτος κατά την περίοδο των Βαλκανικών Πολέμων και σύμφωνα με την απογραφή του 1920 είχε πληθυσμό 721 ατόμων. Μερικά χρόνια αργότερα, στο πλαίσιο της ανταλλαγής πληθυσμών μεταξύ Ελλάδας και Τουρκίας, οι αλβανόφωνοι μουσουλμάνοι του χωριού αποχώρησαν οικειοθελώς στην Τουρκία. Μέχρι το 1927 η ονομασία του χωριού ήταν Ρέβανη.
Παραπομπές
Κατηγορία: Χωριά του νομού Καστοριάς Κατηγορία:Δήμος Νεστορίου
Όλγκα Κοβάλκοβα
Η Όλγα Κοβάλκοβα επίσης γνωστή ως Βόλχα Καβαλκοβα (Вольга Аляксандраўна Кавалькова, Ольга Александровна Ковалькова, γεννημένη στις 26 Ιανουαρίου 1984 στο Μινσκ της Λευκορωσίας) είναι ακτιβίστρια της Λευκορωσίας και μέλος της προεδρίας του Συμβουλίου Συντονισμού της Λευκορωσίας που ιδρύθηκε από την προεδρική υποψήφια Σβιατλάνα Τσιχανόφκσαγια για τη μετάβαση της πολιτικής εξουσίας στη Λευκορωσία μετά τις διαδηλώσεις της Λευκορωσίας το 2020 και τις αμφισβητούμενες προεδρικές εκλογές της Λευκορωσίας το 2020.
Συμπρόεδρος της Λευκορωσίας Χριστιανοδημοκρατίας
Τον Νοέμβριο του 2019, η Κοβάλκοβα ανακοίνωσε την πρόθεσή της να είναι υποψήφια για Πρόεδρος της Λευκορωσίας στις επόμενες εκλογές. Είπε, "Οι αρχές πρέπει να δουν ότι υπάρχουν περισσότεροι άνθρωποι που θέλουν αλλαγή από εκείνους που βρίσκονται στην άλλη πλευρά του συστήματος. Η αντιπολίτευση πρέπει να έχει καθήκον να ενώσει τους ανθρώπους σε ένα ενωμένο απλό μέτωπο, επειδή οι αρχές γνωρίζουν ότι υπάρχουν άνθρωποι που μπορούν να υπαγορεύσουν τις συνθήκες τους. "
Διαμαρτυρίες μετά την εκλογή
Τον Αύγουστο του 2020, η Κοβάλκοβα προσχώρησε στο προεδρίο του Συμβουλίου Συντονισμού που συντονίζει τη μετάβαση της πολιτικής εξουσίας από τον πρόεδρο Αλεξάντερ Λουκασένκο, ο οποίος ισχυρίζεται ότι κέρδισε τις προεδρικές εκλογές του 2020 στη Λευκορωσία. Η Κοβάλκοβα υπηρέτησε ως εκπρόσωπος της Σβιατλάνα Τσιχανόσκαγια κατά τη σύσταση του συμβουλίου.
Στις 20 Αυγούστου 2020, ο Αλέξανδρος Κόνυουκ, Γενικός Εισαγγελέας της Λευκορωσίας, κίνησε ποινική δίωξη κατά των μελών του Συμβουλίου Συντονισμού βάσει του άρθρου 361 του Λευκορωσικού Ποινικού Κώδικα για λόγους απόπειρας κατάσχεσης της κρατικής εξουσίας και ζημίας της εθνικής ασφάλειας.
Στις 24 Αυγούστου 2020, η Κοβάλκοβακαι ο συνάδελφός της, ο Σεργκέι Ντύλεβσκι, συνελήφθησαν από τις υπηρεσίες ασφαλείας, ενώ προσπάθησαν να στηρίξουν απεργούς εργαζομένους στο εργοστάσιο του Minsk Tractor Works. Η Κοβάλκοβα καταδικάστηκε σε φυλάκιση 10 ημερών την επόμενη ημέρα.
Παραπομπές
Κατηγορία:Λευκορώσοι πολιτικοί Κατηγορία:Λευκορώσοι ακτιβιστές Κατηγορία:Σελίδες με μη επιθεωρημένες μεταφράσεις Κατηγορία:Εξόριστοι πολιτικοί
Άρης Θεσσαλονίκης (καλαθοσφαίριση γυναικών)
Ο Αθλητικός Σύλλογος Άρης, γνωστός επίσης και ως Άρης Θεσσαλονίκης, είναι ελληνικό αθλητικό σωματείο που δραστηριοποιείται στην πόλη της Θεσσαλονίκης, στην ομώνυμη Περιφερειακή Ενότητα. Ιδρύθηκε επισήμως στις 25 Μαρτίου 1914. Στο έμβλημά του απεικονίζεται ο Άρης, θεός της αρχαιοελληνικής θρησκείας, προστάτης της πολεμικής τέχνης.
1946-1965
Το γυναικείο τμήμα καλαθοσφαίρισης του Άρη Θεσσαλονίκης ιδρύθηκε το 1946, αμέσως μετά τη λήξη του Β' Παγκοσμίου Πολέμου από τον Φαίδωνα Ματθαίου ενώ ήταν ακόμα αθλητής της ανδρικής ομάδας του συλλόγου.
Ανέλαβε αμέσως την πρωτοκαθεδρία σε τοπικό επίπεδο κατακτώντας 6 Πρωταθλήματα Θεσσαλονίκης, με τελευταίο αυτό του 1957. Το 1947, η ομάδα του Άρη κατέκτησε αήττητη το πρωτάθλημα, κερδίζοντας από δύο φορές τις ομάδες του Ηρακλή, της Αρμενικής και του Ανατόλια. Την επόμενη χρονιά, ο Άρης κέρδισε στον τελικό του πρωταθλήματος Θεσσαλονίκης το Ανατόλια με 28-25, ενώ το 1949 κέρδισε στις 7 Ιουλίου την Αρμενική με 57-17, έχοντας ως σύνθεση τις Πούρα, Αθανασιάδου, Τσώτσου, Μουρατίδου, Καζαντζή, Γαλούπη, Μιλκίδου, και Κοντοπούλου. Στον αγώνα με τον πρωταθλητή Αθηνών-Πειραιά, οι "κίτρινες" ηττήθηκαν από το Παλαιό Φάληρο με 44-39, στις 11 Νοεμβρίου 1949. Το 1950, ο Άρης κατέκτησε και πάλι αήττητος το τοπικό πρωτάθλημα με αντιπάλους το Βυζαντινό Α.Ο., τον Ηρακλή και τον Μακεδονικό, χάνοντας και πάλι από το Παλαιό Φάληρο με 39-27, στις 28 Μαΐου 1950. Η ομάδα του Άρη παρέμεινε ενεργή για τα επόμενα χρόνια, κατακτώντας την δεύτερη θέση στο τουρνουά του Ηρακλή το 1955 και την δεύτερη θέση στο τοπικό πρωτάθλημα την επόμενη χρονιά, όταν και ηττήθηκε από τον ΠΑΟΚ με 35-34, σε αγώνα μπαράζ που πραγματοποιήθηκε στις 29 Ιανουαρίου 1956.
Το 1957, κατέκτησε το πρωτάθλημα Θεσσαλονίκης κερδίζοντας το Βυζαντινό με 38-29, ενώ το 1958 ηττήθηκε από τον Ηρακλή με 27-30, στις 21 Αυγούστου 1958.
Το 1964, συμμετείχε για τελευταία φορά στο πρωτάθλημα κατακτώντας την τρίτη θέση. Ακολούθως, για μία δεκαετία πέρασε σε κατάσταση αδράνειας μέχρι τη σεζόν 1974-75 οπότε και συμμετείχε ξανά στο Πρωτάθλημα Θεσσαλονίκης τερματίζοντας στην τρίτη θέση.
1985-2000
Εκείνη τη χρονιά, με οδηγό τη συνεχιζόμενη επιτυχία του ανδρικού τμήματος, το τμήμα επαναλειτούργησε, λαμβάνοντας συμμετοχή στο τοπικό πρωτάθλημα της Ε.ΚΑ.Σ.Θ. Μετά από συνεχόμενες επιτυχίες και κατακτώντας κάθε χρόνο την άνοδο, αναδείχθηκε σε πρωταθλήτρια ομάδα της Β' Εθνικής Κατηγορίας κατά την αγωνιστική περίοδο 1989-90. Με τον τρόπο αυτό εξασφάλισε το δικαίωμα συμμετοχής στην κορυφαία κατηγορία της ελληνικής γυναικείας καλαθοσφαίρισης κατά την περίοδο 1990-91. Η κατάληψη της τελευταίας θέσης, ωστόσο, είχε ως αποτέλεσμα τον υποβιβασμό της ομάδας.
Η εκ νέου κατάκτηση της κορυφής της Β' Εθνικής την αγωνιστική περίοδο 1993-94 είχε ως αποτέλεσμα την επάνοδο της ομάδας στην Α' Εθνική την επόμενη χρονιά, 1994-95. Εντούτοις, εξαιτίας της κακής της επίδοσης (8 νίκες, 18 ήττες) τερμάτισε στην προτελευταία θέση της βαθμολογίας, γνωρίζοντας τον υποβιβάσμό. Το 1995-96 υπήρξε εξίσου κακή χρονιά για τον Άρη, ο οποίος αυτή τη φορά υποβιβάστηκε στο τοπικό του πρωτάθλημα, έχοντας καταταγεί τελευταίος με 2 νίκες και 20 ήττες.
Η αγωνιστική περίοδος 1996-97 υπήρξε χρονιά αναδιοργάνωσης του τμήματος, κατά την οποία κατέλαβε την τέταρτη θέση στην Α' Κατηγορία της Ε.ΚΑ.Σ.Θ.. Την επόμενη περίοδο, 1997-98, ο Άρης κατέκτησε το τοπικό πρωτάθλημα γυναικών με 25 νίκες σε 26 αγώνες. Η επιτυχία αυτή εξασφάλισε στην ομάδα το δικαίωμα συμμετοχής στα πανελλήνια πρωταθλήματα από την επόμενη χρονιά.
Αλλαγή της Χιλιετίας στη Β' Εθνική (1998 - 2003)
Έχοντας επιστρέψει στη Β' Εθνική Κατηγορία μετά από απουσία δύο ετών, ο Άρης συμμετείχε τα επόμενα πέντε χρόνια στο Πρωτάθλημα του Βορείου Ομίλου αυτής. Σημειώνεται πως μετά τη δημιουργία της Α2 Εθνικής Κατηγορίας, η Β' Εθνική ήταν το διάστημα εκείνο το τρίτο στην ιεραρχία πανελλαδικό επίπεδο διαγωνισμού. Και τις τέσσερις αυτές χρονιές βρέθηκε υψηλά στην τελική βαθμολογική κατάταξη.
Συγκεκριμένα το πέρας της αγωνιστικής περιόδου 1998-99 βρήκε τις «κιτρινόμαυρες» στην 6η θέση του βαθμολογικού πίνακα, με απολογισμό 9 νίκες και 9 ήττες συνολικά. Η ομάδα συμμετείχε επίσης και στην Α' Φάση του Κυπέλλου Ελλάδος, όπου και ηττήθηκε με σκορ 61-63 από το Φ.Ο. Καρδίτσας με συνέπεια να αποκλειστεί.
Την επόμενη χρονιά, 1999-00, ο Άρης ολοκλήρωσε τις αγωνιστικές του υποχρεώσεις στη 2η θέση της τελικής βαθμολογικής κατάταξης, έχοντας ισοβαθμίσει με τον πρωτοπόρο Αχιλλέα Τριανδρίας. Πιο συγκεκριμένα αμφότερες οι ομάδες σημείωσαν 16 νίκες και 2 ήττες απέναντι σε 10 αντιπάλους, με την ομάδα της Τριανδρίας να κατακτά τον τίτλο του Πρωταθλητή βάσει των μεταξύ τους αποτελεσμάτων. Αυτή και τις επόμενες τέσσερις χρονιές ο Άρης δε συμμετείχε στο Κύπελλο, καθώς σε αυτό αγωνίστηκαν μόνο σύλλογοι από την Α1 και την Α2 Εθνική.
Την περίοδο 2000-01 η ομάδα της Θεσσαλονίκης τερμάτισε στην 3η θέση, με μικρή πτώση της απόδοσής της, που είχε σαν αποτέλεσμα 13 νίκες και 5 ήττες.
Την επόμενη χρονιά, 2001-02, ο ανταγωνισμός στον Όμιλο Βορρά ήταν μεγαλύτερος, καθώς οι συμμετέχουσες ομάδες αυξήθηκαν από δέκα σε δώδεκα (αυτό προβλεπόταν από την προηγούμενη χρονιά, ωστόσο υπήρξαν δύο αποχωρήσεις). Στα πλαίσια αυτά ο Άρης συνέλεξε 14 νίκες και 8 ήττες, προτού τερματίσει στην 4η θέση της βαθμολογικής κατάταξης.
Ο στόχος της ανόδου επετεύχθη τελικά την επόμενη χρονιά, 2002-03, οπότε και ο Άρης αναδείχθηκε Πρωταθλητής της Β' Εθνικής Κατηγορίας για τον Όμιλο Βορρά, με απολογισμό 19 νίκες και 3 ήττες. Το ίδιο ισοζύγιο είχε και ο Μ.Α.Σ. Καστοριά, ο οποίος τελικά βρέθηκε στη 2η θέση βάσει των επόμενων κριτηρίων κατάταξης. Προπονητής της ομάδας την επιτυχημένη διετία 2002-2004 ήταν ο Απόστολος Δεμερτζής.
Στην Α2 Εθνική Κατηγορία (2003 - 2009)
Την αγωνιστική περίοδο 2003-04 καταγράφεται η πρώτη παρουσία του Άρη στην Α2 Εθνική Κατηγορία (η οποία είχε δημιουργηθεί από το καλοκαίρι του 1997). Μετά την κατάργηση της Β' Εθνικής από την άνοιξη του 2003, το Πρωτάθλημα της Α2 Εθνικής οργανώθηκε σε δύο Ομίλους, με τον Άρη να λαμβάνει μέρος σε εκείνον του Βορρά. Στη διάρκεια της χρονιάς συγκέντρωσε 11 νίκες και 11 ήττες, ολοκληρώνοντας τις αγωνιστικές του υποχρεώσεις στην 7η θέση του τελικού βαθμολογικού πίνακα. Με τον τρόπο αυτό ανανέωσε την παρουσία του στην ίδια κατηγορία και για την επόμενη χρονιά χωρίς ιδιαίτερες περιπέτειες. Επιπλέον, η ομάδα συμμετείχε για τρίτη φορά στην ιστορία της στο θεσμό του Κυπέλλου Ελλάδος, γνωρίζοντας τον αποκλεισμό στην πρεμιέρα από το Μ.Α.Σ. Καστοριά με σκορ 78-58. Κορυφαία σκόρερ της ομάδας για τη χρονιά αυτή ήταν η αθλήτρια Θάλεια Γεράκου.
Την επόμενη χρονιά, 2004-05, ο Άρης ήταν και πάλι η μία από τις δώδεκα ομάδες που συνέθεσαν τον Όμιλο Βορρά της Α2 Εθνικής. Ο απολογισμός του ήταν 12 νίκες και 8 ήττες, με αποτέλεσμα να καταταγεί στην 5η θέση της τελικής βαθμολογίας, βελτιώνοντας την επίδοση της προηγούμενης χρονιάς. Στη διοργάνωση του Κυπέλλου ο σύλλογος ξεκίνησε με νίκη στην 1η Αγωνιστική της Α' Φάσης αποκλείοντας τον Αστέρα Καβάλας με σκορ 45-44. Στην επόμενη αγωνιστική, όμως, γνώρισε την ήττα από το συμπολίτη του Ήφαιστο με σκορ 64-62 και αποκλείστηκε.
Την περίοδο 2005-06 οι ομάδες του Ομίλου Βορρά αυξήθηκαν σε 14 καθιστώντας τον ανταγωνισμό μεγαλύτερο. Παρ' όλα αυτά ο Άρης παρουσίασε περαιτέρω αγωνιστική βελτίωση κλείνοντας τη χρονιά με 21 νίκες και 5 ήττες. Την ίδια επίδοση είχε και ο Αίαντας Ευόσμου, ο οποίος όμως υπερτερούσε του Άρη στα επόμενα κριτήρια κατάταξης. Έτσι ο Αίαντας τερμάτισε στην 3η και ο Άρης στην 4η θέση της τελικής βαθμολογίας. Στο Κύπελλο οι ρόλοι ήταν αντεστραμμένοι, με τον Άρη να αποκλείει τον Αίαντα στην πρεμιέρα με σκορ 89-73. Η πορεία του τερματίστηκε στην επόμενη αγωνιστική από την Ακαδημία Ηλιούπολης που επικράτησε με σκορ 58-76.
Τη χρονιά 2006-07, πάντα στα πλαίσια της Α2 Εθνικής, οι νίκες στο Πρωτάθλημα μοιράστηκαν περισσότερο ομοιόμορφα μεταξύ των ομάδων, με αποτέλεσμα να σημειωθεί τριπλή ισοβαθμία στις θέσεις 5 έως 7 από ομάδες που είχαν σημειώσει 16 νίκες και 10 ήττες: αυτές ήταν ο Άρης, η Ολυμπιάδα Λάρισας και η Α.Ε. Πυλαίας, που τελικά κατατάγησαν με αυτή τη σειρά. Στο θεσμό του Κυπέλλου, ο Άρης απέκλεισε την τελευταία στην Α' Φάση με σκορ 41-72. Στη συνέχεια ηττήθηκε στη Β' Φάση από τον - Πρωταθλητή Ελλάδος εκείνη τη χρονιά - Πανιώνιο με ευρεία διαφορά, 35-84.
Η επόμενη αγωνιστική περίοδος, 2007-08, ήταν σε μεγάλο βαθμό επανάληψη της προηγούμενης για την ομάδα της Θεσσαλονίκης, η οποία συγκέντρωσε ξανά 16 νίκες και 10 ήττες. Και πάλι τοποθετήθηκε στην 5η θέση της τελικής βαθμολογικής κατάταξης, αυτή τη φορά έχοντας ισοβαθμίσει μόνο με την Πυλαία. Κορυφαία σκόρερ της χρονιάς ήταν η Βίκυ Φλέγγα. Σε ό,τι αφορά το Κύπελλο, ο Άρης ξεπέρασε στην Α' Φάση επιτυχώς το εμπόδιο του Αστέρα Καβάλας τον οποίο και νίκησε με σκορ 35-64. Δεν κατάφερε, όμως, και πάλι να ξεπεράσει τη Β' Φάση, γνωρίζοντας την ήττα από το Μεγάλο Αλέξανδρο Θεσσαλονίκης με σκορ 31-69.
Η ανταμοιβή των προσπαθειών του συλλόγου ήρθε τελικά τη χρονιά 2008-09. Ο Άρης αναδείχθηκε Πρωταθλητής της Α2 Εθνικής για τον Όμιλο Βορρά, κερδίζοντας το εισιτήριο ανόδου στην κορυφαία γυναικεία κατηγορία. Στη διάρκεια της περιόδου συγκέντρωσε, αναλυτικότερα, 24 νίκες και 2 ήττες απέναντι σε 13 αντιπάλους. Στη διοργάνωση του Κυπέλλου ο Άρης νίκησε στην πρεμιέρα τον Α.Ο.Κ. Βέροιας με σκορ 49-86, ωστόσο αποκλείστηκε για δεύτερη συνεχόμενη χρονιά στη Β' Φάση από το Μεγάλο Αλέξανδρο με σκορ 67-86.
Περίοδος 2009-10
Πραγματοποιώντας το ντεμπούτο του στη σύγχρονη Α1 Εθνική Κατηγορία, ο Άρης διεκδίκησε τον τίτλο του Πρωταθλητή Ελλάδος για την περίοδο 2009-10 απέναντι σε 12 συλλόγους (ο Παγχιακός Γ.Σ. αποχώρησε από το Πρωτάθλημα). Στη διάρκεια της χρονιάς συνέλεξε 15 νίκες και 9 ήττες ισοβαθμώντας με τον Απόλλωνα Πτολεμαΐδας. Στην τελική κατάταξη βρέθηκε στην 5η θέση, η οποία ήταν και η οριστική εφόσον δεν προβλεπόταν από την προκήρυξη διαδικασία Play-offs. Εκτός από την άνετη παραμονή της στην κατηγορία, η ομάδα του Άρη εξασφάλισε παράλληλα και μία θέση για συμμετοχή στο EuroCup Γυναικών για την επόμενη αγωνιστική περίοδο, δικαίωμα και το οποίο αποδέχτηκε επισήμως καταθέτοντας τη σχετική αίτηση στη FIBA Europe.
Παραγωγικότερη σκόρερ για την ομάδα αναδείχθηκε η Αμερικανίδα Καμίλ Λενουάρ (405 πόντοι σε 23 αγώνες, 17,61 κατά μ.ό.). Διακρίθηκαν επίσης η Αμερικανίδα Κουίναν Μπρουκ (235 πόντοι σε 14 αγώνες, 16,79 κατά μ.ό.), η Μαυροβούνια Άνα Ντάμποβιτς (306 πόντοι σε 23 αγώνες, 13,30 κατά μ.ό.) και η Αμερικανίδα Άμπερ Σπραγκ (118 πόντοι σε 9 αγώνες, 13,11 κατά μ.ό.). Η Λενουάρ είχε επίσης τη 2η καλύτερη επίδοση στο σκοράρισμα σε ό,τι αφορά το το σύνολο των ομάδων, ενώ είχε και την 3η καλύτερη επίδοση στα κλεψίματα (52 σε 23 αγώνες, 2,26 κατά μ.ό.). Η Ντάμποβιτς είχε τη 2η καλύτερη επίδοση στον αντίστοιχο στατιστικό πίνακα των κερδισμένων φάουλ (114 σε 23 αγώνες, 4,96 κατά μ.ό.).
Την ίδια χρονιά ο Άρης συμμετείχε και στο θεσμό του Κυπέλλου Ελλάδος ξεκινώντας στη Β' Φάση. Εντούτοις η πορεία του αποδείχθηκε σύντομη εφόσον ηττήθηκε αμέσως από τον Απόλλωνα Καλαμαριάς με σκορ 76-63 και αποκλείστηκε.
Περίοδος 2010-11: Η ευρωπαϊκή χρονιά
Η αγωνιστική περίοδος 2010-11 υπήρξε και η επιφανέστερη για την πρόσφατη ιστορία του συλλόγου, καθώς σε αυτή ο Άρης είχε αξιόλογα αγωνιστικά αποτελέσματα, αλλά και πραγματοποίησε τη μοναδική του μέχρι σήμερα συμμετοχή σε ευρωπαϊκή διοργάνωση.
Στη διοργάνωση του EuroCup αρχικά ο Άρης σχημάτισε όμιλο με δύο ακόμη ομάδες, την Παρτιζάν Γκαλένικα Βελιγραδίου και την τουρκική Μπεσίκτας. Σημειώνοντας 2 νίκες και 2 ήττες κατάφερε να περάσει στη νοκ-άουτ «Φάση των 32». Εκεί κλήθηκε να αντιμετωπίσει τη ρωσική Ντιναμό Νοβοσιμπίρσκ, από την οποία γνώρισε δύο ήττες (103-59 εκτός, 61-77 εντός) με συνέπεια να αποκλειστεί. Τους περισσότερους πόντους στα πλαίσια της διοργάνωσης σημείωσαν η Καναδή Στέφανι Σκρμπα (65 πόντοι σε 5 αγώνες, 13,00 κατά μ.ό.), η Ελληνίδα Άννα Σπυριδοπούλου (65 πόντοι σε 6 αγώνες, 10,80 κατά μ.ό.), η Αμερικανίδα Καμίλ Λενουάρ (61 πόντοι σε 5 αγώνες, 12,20 κατά μ.ό.) και η Βρετανή Σαντέλ Χάντι (47 πόντοι σε 5 αγώνες, 9,4 κατά μ.ό.). Αξιοσημείωτα, στο τελευταίο του αγώνα ο Άρης αγωνίστηκε χωρίς τις βασικές του ξένες αθλήτριες.
Σε ό,τι αφορά το Πρωτάθλημα, ο Άρης είχε υψηλή απόδοση στην Κανονική Περίοδο, κλείνοντας τη χρονιά στη 2η θέση της βαθμολογικής κατάταξης. Ειδικότερα σημειώθηκε ισοβαθμία ανάμεσα σε τρεις ομάδες που συγκέντρωσαν 14 νίκες και 8 ήττες: τον Άρη, τη Φ.Ε.Α. και τον Παναθηναϊκό. Βάσει των επόμενων κριτηρίων κατάταξης ο Άρης βρέθηκε επικεφαλής, πίσω από τον πρωτοπόρο (και αήττητο) Αθηναϊκό.
Κορυφαία σκόρερ του Άρη στη διάρκεια της Κανονικής Περιόδου ήταν η Σκρμπα (265 πόντοι σε 19 αγώνες, 13,95 κατά μ.ό.). Διακρίθηκαν επίσης η Λενουάρ (225 πόντοι σε 18 αγώνες, 12,50 κατά μ.ό.), η Νίκη Χατζάκου (217 πόντοι σε 18 αγώνες, 12,06 κατά μ.ό.), η Σαντέλ (84 πόντοι σε 7 αγώνες, 12,00 κατά μ.ό.), η Σπυριδοπούλου (263 πόντοι σε 22 αγώνες, 11,95 κατά μ.ό.) και η Μαρία Μπουσνάκη (170 πόντοι σε 21 αγώνες, 8,10 κατά μ.ό.). Η Σκρμπα σημείωσε επίσης την 3η καλύτερη επίδοση του Πρωταθλήματος στη συλλογή ριμπάουντ (201 σε 19 αγώνες, 10,58 κατά μ.ό.) και τη 2η καλύτερη στα κοψίματα (26 σε 19 αγώνες, 1,37 κατά μ.ό.).
Περίοδος 2011-12
Το επόμενο φθινόπωρο οι αγωνιστικές υποχρεώσεις του σωματείου της Θεσσαλονίκης για το Κύπελλο Ελλάδος περιορίστηκαν σε έναν μόλις αγώνα στα πλαίσια της «Φάσης των 16». Εκεί γνώρισε τον αποκλεισμό από τον Α.Ο. Ελληνικού με σκορ 64-49. Για την αγωνιστική περίοδο 2011-12 ο Άρης ήταν ξανά μία από τις 12 ομάδες που αγωνίστηκαν στο Πρωτάθλημα της Α1 Εθνικής Κατηγορίας. Η λήξη της Κανονικής Περιόδου τον βρήκε στην 8η θέση του βαθμολογικού πίνακα, έχοντας απολογισμό 8 νίκες και 14 ήττες.
Στη συνέχεια, βάσει προκήρυξης, οι ομάδες που βρέθηκαν στις θέσεις 8 έως 11, έλαβαν μέρος σε διαδικασία Play-Outs, προκειμένου να καθοριστούν δύο υποβιβασμοί. Ο Άρης διασταυρώθηκε με τον Απόλλωνα Καλαμαριάς σε σειρά πέντε αγώνων. Το ζητούμενο ήταν οι τρεις νίκες συμπεριλαμβανομένων των αποτελεσμάτων της κανονικής περιόδου. Οι δύο ομάδες μετέφεραν από μία νίκη και χρειάστηκαν τρία ακόμη παιχνίδια (53-52 νίκη, 45-52 ήττα, 63-56 νίκη) για να καθοριστεί πως ο Άρης θα ήταν η ομάδα που θα εξασφάλιζε την παραμονή της στην κατηγορία.
Τον Ιούλιο του 2012 ολοκληρώθηκε η συνεργασία του Άρη με τον προπονητή Κώστα Κωτούλη, ο οποίος είχε θητεύσει στην ομάδα για 4,5 χρόνια.
Περίοδος 2012-13
μικρογραφία|δεξιά|350px|Η γυναικεία ομάδα του Άρη σε αγώνα την περίοδο 2012-13.Την επόμενη χρονιά, 2012-13, ο σύλλογος της Θεσσαλονίκης συνέχισε την πορεία του στην Α1 Εθνική διεκδικώντας το Πρωτάθλημα απέναντι σε 11 αντιπάλους. Σε ό,τι αφορά την Κανονική Περίοδο, η ομάδα συγκέντρωσε 12 νίκες και 10 ήττες, ισοβαθμώντας με τον Κρόνο Αγίου Δημητρίου. Βάσει των επόμενων κριτηρίων κατάταξης ο Άρης τοποθετήθηκε στην 6η θέση της τελικής βαθμολογίας και ο Κρόνος μία θέση χαμηλότερα.
Στη συνέχεια, βάσει προκήρυξης, οι ομάδες που βρέθηκαν στις θέσεις 5 έως 10, συμμετείχαν σε διαδικασία Play-outs, καθώς την επόμενη χρονιά οι ομάδες της κατηγορίας επρόκειτο να μειωθούν. Ο Άρης διασταυρώθηκε με την Τερψιθέα Γλυφάδας σε σειρά πέντε αγώνων. Το ζητούμενο ήταν οι τρεις νίκες συμπεριλαμβανομένων των αποτελεσμάτων της κανονικής περιόδου. Οι δύο ομάδες μετέφεραν από μία νίκη και με δύο συνεχόμενες νίκες (71-55, 49-48) ο Άρης πέτυχε το στόχο της παραμονής στην κατηγορία.
Για το Κύπελλο Ελλάδος η ομάδα διαγωνίστηκε σε δύο παιχνίδια: στη «Φάση των 16» πέρασε επιτυχώς το εμπόδιο του Ολυμπιακού Βόλου (50-41), για να αποκλειστεί στους Προημιτελικούς από τον Πρωτέα Βούλας με σκορ 55-42.
Καθήκοντα πρώτου προπονητή είχε αναλάβει το καλοκαίρι του 2012 ο Αλέξης Μαυρίδης. Μετά την απομάκρυνσή του στις αρχές Οκτωβρίου, ανέλαβε προσωρινά το δίδυμο των Μίλτου Μηλιάτη και Γιώργου Κυριαζή. Τελικά την περίοδο των Χριστουγέννων υπέγραψε με την ομάδα συμβόλαιο ο Βασίλης Μασλαρινός, ο οποίος παρέμεινε στις «κιτρινόμαυρες» για μία διετία.
Περίοδος 2013-14
Κατά την αγωνιστική περίοδο 2013-14 ο Άρης είχε χορηγό ονόματος την εταιρεία ELGEK και έτσι χρησιμοποίησε το χορηγικό όνομα Άρης ELGEK.
Οι αγωνιστικές υποχρεώσεις της ομάδας ξεκίνησαν όπως συνήθως από το Κύπελλο Ελλάδος και ειδικότερα στη Β' Φάση («Φάση των 16»). Ο Άρης ξεπέρασε επιτυχώς το εμπόδιο της Α.Ε. Πυλαίας με σκορ 35-53, κερδίζοντας μία θέση στους Προημιτελικούς. Εκεί αντιμετώπισε τη μετέπειτα νταμπλούχο Α.Ε. Σουρμένων-Ελληνικού από την οποία αποκλείστηκε με σκορ 66-72.
Στα πλαίσια του Πρωταθλήματος της Α1 Εθνικής, το οποίο διεκδίκησαν δέκα ομάδες, ο Άρης συγκέντρωσε 7 νίκες και 11 ήττες, καταλαμβάνοντας την 7η θέση στην τελική βαθμολογία της Κανονικής Περιόδου. Η Αμερικανίδα αθλήτρια του συλλόγου, Μονίκ Όλιβερ, ήταν η παραγωγικότερη σκόρερ της ομάδας (347 πόντοι σε 17 αγώνες, 20,41 κατά μ.ό.) Από τις Ελληνίδες διακρίθηκαν οι Ρούλα Μούλη (216 πόντοι σε 18 αγώνες, 12,00 κατά μ.ό.), Νίκη Χατζάκου (186 πόντοι σε 18 αγώνες, 10,33 κατά μ.ό.) και Εύα Κατοπώδη (129 πόντοι σε 17 αγώνες, 7,59 κατά μ.ό.). Η Όλιβερ βρέθηκε στην πρώτη τριάδα αρκετών πινάκων ατομικών επιτευγμάτων για το σύνολο του Πρωταθλήματος. Ειδικότερα ήταν η αθλήτρια με τη 2η καλύτερη επίδοση στο σκοράρισμα, με τη 2η καλύτερη επίδοση στα κοψίματα (23 σε 17 αγώνες, 1,35 κατά μ.ό.), ενώ πρώτευσε σε ό,τι αφορά τα ριμπάουντ (237 σε 17 αγώνες, 13,94 κατά μ.ό.). Με τη σειρά της η Μούλη είχε την 3η καλύτερη επίδοση στις ασίστ (69 σε 18 αγώνες, 3,83 κατά μ.ό.) και τη 2η καλύτερη στα κερδισμένα φάουλ (122 σε 18 αγώνες, 6,78 κατά μ.ό.).
Στη συνέχεια ο Άρης κλήθηκε να διεκδικήσει την παραμονή του στην κατηγορία μέσω διαδικασίας play-out εναντίον του Ικάρου Καλλιθέας. Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου. Ο Ίκαρος εν τέλει αποφάσισε να απέχει από τη διαδικασία, επιτρέποντας στον Άρη όχι απλά να παραμείνει, αλλά και να διεκδικήσει μια καλύτερη βαθμολογική θέση μέσω των play-offs.
Η πρώτη δοκιμασία του Άρη στα play-offs ήταν σειρά αγώνων εναντίον του Πρωτέα Βούλας, στην οποία και πάλι οι δύο ομάδες αναζητούσαν τρεις νίκες μεταφέροντας και τα αποτελέσματα της κανονικής περιόδου. Η ομάδα της Θεσσαλονίκης μετρούσε ήδη δύο ήττες και κατόπιν της απόφασής της να μην ταξιδέψει στην Αθήνα, ο Πρωτέας πέρασε στην τετράδα άνευ αγώνος. Για τη διαμόρφωση της κατάταξης στις θέσεις 5 έως 8 ο Άρης κλήθηκε να αντιμετωπίσει τη συντοπίτισσά του Αναγέννηση Νέου Ρυσίου. Αμφότερες οι ομάδες είχαν από μία νίκη στην κανονική περίοδο με τη σειρά να ολοκληρώνεται μετά από δύο ακόμη αγώνες όπου η Αναγέννηση πέτυχε ισάριθμες νίκες (82-45, 50-67). Η κατάταξη του Άρη Θεσσαλονίκης και του Π.Α.Ο.Κ. στις θέσεις 7 και 8 αντίστοιχα του τελικού βαθμολογικού πίνακα βασίστηκε στα αποτελέσματά της κανονικής περιόδου.
Περίοδος αστάθειας (2014 - 2017)
Παρόλο που ο σύλλογος απέφυγε τον υποβιβασμό αγωνιστικά, τον Ιούλιο του 2014 η διοίκηση του Άρη κατέθεσε αίτημα στην Ομοσπονδία για εθελοντικό υποβιβασμό του συλλόγου στην Α2 Εθνική Κατηγορία, λόγω ανυπέρβλητων οικονομικών δυσκολιών. Το αίτημα έγινε δεκτό κι έτσι ο Άρης παραχώρησε τη θέση του στον Ολυμπιακό Βόλου. Την τεχνική ηγεσία τόσο του γυναικείου τμήματος, όσο και των υποδομών, ανέλαβε ο Τάσος Τζιότζιος τον Ιούλιο του 2014.
Το επόμενο φθινόπωρο η ομάδα ξεκίνησε τις αγωνιστικές της υποχρεώσεις λαμβάνοντας μέρος στο Κύπελλο Ελλάδος. Στην 1η Αγωνιστική της Α' Φάσης επικράτησε των Τιτάνων Δράμας με σκορ 56-42, για να αποκλειστεί ακολούθως από τη συνέχεια της διοργάνωσης κατόπιν ήττας στη 2η Αγωνιστική από τη Νίκη Λευκάδας με σκορ 68-50. Η συμμετοχή του Άρη στο Πρωτάθλημα της Α2 Εθνικής για την περίοδο 2014-15 χαρακτηρίστηκε τόσο από φτωχά αποτελέσματα, όσο και εξωαγωνιστικές διενέξεις, με τον προπονητή της ομάδας να κατηγορεί τη διοίκηση της ομάδας για αδιαφορία απέναντι στα γυναικεία τμήματα. Τον Ιανουάριο του 2015 σχηματίστηκε νέα διοικούσα επιτροπή για το τμήμα, υπό την καθοδήγηση του Αγγέλου Πανταζή. Στην τελική βαθμολογική κατάταξη ο Άρης βρέθηκε στην 9η θέση, μία μόλις πάνω από τη ζώνη του υποβιβασμού στα τοπικά. Ο απολογισμός της χρονιάς ήταν 8 νίκες και 14 ήττες, απέναντι σε 11 αντιπάλους. Η Καβαλιώτισσα αθλήτρια της ομάδας, Μυρτώ Σταμπουλίδου, αναδείχθηκε 4η καλύτερη σκόρερ του Ομίλου Βορρά και 5η στο σύνολο της Α2 Εθνικής, έχοντας σημειώσει 350 πόντους σε 21 αγώνες (16,66 κατά μέσο όρο).
Την αγωνιστική περίοδο 2015-16 η απόδοση της ομάδας βελτιώθηκε θεαματικά με αποτέλεσμα να καταφέρει να ανακτήσει το χαμένο έδαφος. Στα πλαίσια του Ομίλου Βορρά, στον οποίο συμμετείχαν 12 σύλλογοι, ο Άρης ηττήθηκε μόλις μία φορά σε 22 αγώνες με αποτέλεσμα την κατάκτηση της κορυφής του τελικού βαθμολογικού πίνακα. Αυτονόητα επέστρεψε και στην Α1 Εθνική. Πρώτη σκόρερ της ομάδας αναδείχθηκε η Αλεξάνδρα Γιαννοπούλου (242 πόντοι σε 22 αγώνες, 11,00 κατά μ.ό.), ενώ σημαντική ήταν και η συμβολή των αδερφών Ελένης και Κατερίνας Τσινέκε. Σε ό,τι αφορά το θεσμό του Κυπέλλου Ελλάδος, ο Άρης απέκλεισε διαδοχικά στα πλαίσια της Α' Φάσης τον Ολυμπιακό Βόλου με σκορ 61-70 και τον Ηρακλή Θεσσαλονίκης με σκορ 60-51. Η πορεία του ολοκληρώθηκε στη Β' Φάση («Φάση των 16») όπου και ηττήθηκε από τον Π.Α.Ο.Κ. με σκορ 48-74. Από τον Ιούνιο του 2015 καθήκοντα προπονητών ασκούσαν οι Γιώργος Ατακτίδης και Σίμος Μαρβάκης, οι οποίοι ανανέωσαν το συμβόλαιό τους και το επόμενο καλοκαίρι.
Την επόμενη χρονιά, 2016-17, ο Άρης διεκδίκησε ανεπιτυχώς τη σταθεροποίησή του στην Α1 Εθνική. Η ολοκλήρωση της Κανονικής Περιόδου βρήκε την ομάδα χαμηλά στον τελικό βαθμολογικό πίνακα των 12 ομάδων και συγκεκριμένα στη 10η θέση. Ο απολογισμός του ήταν 6 νίκες και 16 ήττες. Εξαιτίας της χαμηλής του απόδοσης ενεπλάκη σε διαδικασία Play-Outs απέναντι στον Πανιώνιο, που είχε τερματίσει μία θέση υψηλότερα. Στον πρώτο μεταξύ τους αγώνα η ομάδα της Νέας Σμύρνης πήρε το προβάδισμα με σκορ 70-66. Στην έδρα του, ωστόσο, ο Άρης κατάφερε να ισοφαρίσει τη σειρά με σκορ 73-68. Στον αγώνα που έκρινε τη σειρά ο Άρης γνώρισε την εκτός έδρα ήττα με σκορ 74-58, με αποτέλεσμα να χάσει το δικαίωμα συμμετοχής στο κορυφαίο πρωτάθλημα την επόμενη περίοδο. Κατά την Κανονική Περίοδο του Πρωταθλήματος κορυφαία σκόρερ για την ομάδα αναδείχθηκε η Αμερικανίδα Μίριαμ ΜακΚένζι (403 πόντοι σε 20 αγώνες, 20,15 κατά μ.ό.), ενώ ακολούθησε η Μπρίτνι Μοντγκόμερι (236 πόντοι σε 21 αγώνες, 11,24 κατά μ.ό.). Από τις Ελληνίδες την καλύτερη επίδοση είχαν οι Έλενα Τσινέκε (200 πόντοι σε 21 αγώνες, 9,52 κατά μ.ό.) και Ηρώ Κουφογιάννη (204 πόντοι σε 22 αγώνες, 9,27 κατά μ.ό.). Η ΜακΚένζι αναδείχθηκε επίσης δεύτερη παραγωγικότερη σκόρερ ολόκληρου του Πρωταθλήματος. Την ίδια χρονιά ο Άρης έλαβε μέρος και στο θεσμό του Κυπέλλου Ελλάδος ξεκινώντας την πορεία του από τη «Φάση των 16». Εκεί υποχρέωσε σε αποκλεισμό τον Π.Α.Ο.Κ. με σκορ 62-55. Στη «Φάση των 8» γνώρισε με τη σειρά του την ήττα από τον Πανιώνιο με σκορ 69-80 με συνέπεια να σταματήσει στο σημείο αυτό. Καθήκοντα προπονητή διατήρησε από την αρχή της χρονιάς μέχρι το Νοέμβριο ο Γιώργος Ατακτίδης. Στη συνέχεια αντικαταστήθηκε από το Γιάννη Τσεσμετζή. Στα τέλη Ιανουαρίου τη σκυτάλη πήρε ο πρώην βοηθός του τελευταίου, Βαγγέλης Κουλακιώτης, ο οποίος παρέμεινε μέχρι το τέλος της περιόδου στο πόστο αυτό.
Τρέχουσα αγωνιστική περίοδος
Στο θεσμό του Κυπέλλου Ελλάδος η ομάδα της Θεσσαλονίκης αγωνίστηκε σε τρεις αγώνες στα πλαίσια της Α' Φάσης, προτού γνωρίσει τον αποκλεισμό. Αναλυτικότερα, στην 1η Αγωνιστική νίκησε εντός έδρας τον Πιερικό Αρχέλαο με σκορ 56-43. Ακολούθησε μία δεύτερη νίκη απέναντι στην Ολύμπια Λάρισας, και πάλι εντός έδρας, με τελικό σκορ το οριακό 53-52. Τελικά απέτυχε να περάσει στη «Φάση των 16», καθώς γνώρισε την εκτός έδρα ήττα απέναντι στην ομάδα της Πυλαίας με σκορ 73-67.
Έδρα του συλλόγου είναι το Αλεξάνδρειον Μέλαθρον (επισήμως «Nick Galis Hall»), χωρητικότητας 5.138 θέσεων. Πρόεδρος του διοικητικού συμβουλίου είναι ο Γιάννης Ψηφίδης, γενικός αρχηγός του τμήματος ο Άγγελος Πανταζής και έφορος ο Γιώργος Λιθαρής. Καθήκοντα πρώτου προπονητή διατήρησε από τον Ιανουάριο του 2017 μέχρι το Φεβρουάριο του 2018 ο Βαγγέλης Κουλακιώτης με άμεσο συνεργάτη το Χρήστο Ξενίδη. Για το υπόλοιπο της περιόδου τον αντικατέστησε η Μαρία Βαχαροπούλου. Τον Ιούλιο ανακοινώθηκε η συνεργασία του συλλόγου με τον προπονητή Σίμο Συρόπουλο. Το ρόστερ του Άρη Θεσσαλονίκης για την περίοδο 2017-18 συνέθεσαν οι παρακάτω αθλήτριες:
Τμήματα υποδομής
Ο Άρης Θεσσαλονίκης διατηρεί σήμερα ένα από τα καλύτερα φυτώρια νεαρών αθλητριών της χώρας, με πολλές διακρίσεις σε τοπικό και πανελλαδικό επίπεδο. Στο πρόσφατο παρελθόν έχει κατακτήσει:
Νεανίδες
μικρογραφία|δεξιά|350px|Οι ομάδες Νεανίδων του Άρη και του [[Π.Α.Ο.Κ. (καλαθοσφαίριση γυναικών)|Π.Α.Ο.Κ. σε αναμνηστική φωτογραφία μετά τον τελευταίο τελικό του Πρωταθλήματος Νεανίδων Ε.ΚΑ.Σ.Θ. το 2016-17.]] Το τμήμα Νεανίδων του συλλόγου έχει κατακτήσει το Πανελλήνιο Πρωτάθλημα της αγωνιστικής περιόδου 1992-93.
Την αγωνιστική περίοδο 2010-11, με προπονητή τον Κοσμά Καμπούρογλου, ο Άρης κατέκτησε το Πρωτάθλημα Νεανίδων Θεσσαλονίκης. Στο Μεγάλο Τελικό της διοργάνωσης, που έλαβε χώρα στις 12 Απριλίου, επικράτησε της Μ.Ε.Ν. Τούμπας με σκορ 51-48. Στα τέλη του ίδιου μήνα οι κιτρινόμαυρες έλαβαν μέρος στο Πανελλήνιο Πρωτάθλημα Νεανίδων που διεξήχθη στην Ιωνία Θεσσαλονίκης. Εκεί αντιμετώπισε τις ομάδες του Δ.Α.Σ. Άνω Λιοσίων, την Αχαγιά '82, την Α.Γ.Ε. Χαλκίδος, τον Πανιώνιο και τον Απόλλωνα Πτολεμαΐδας. Έχοντας απολογισμό δύο νίκες και τρεις ήττες τοποθετήθηκε στην 5η και προτελευταία θέση της τελικής βαθμολογίας, έχοντας ισοβαθμίσει με την ομάδα της Νέας Σμύρνης. Η αθλήτρια του Άρη, Αναστασία Σλούκα, συμπεριλήφθη στην κορυφαία πεντάδα του τουρνουά.
Την αγωνιστική περίοδο 2013-14 οι Νεανίδες του Άρη έλαβαν μέρος στο Κύπελλο Γυναικών Θεσσαλονίκης κατακτώντας εν τέλει το τρόπαιο. Στον πρώτο τους αγώνα επιβλήθηκαν του Αίαντα Ευόσμου με σκορ 43-58. Στους Προημιτελικούς νίκησαν με άνεση τις Νεανίδες της Α.Ε. Πυλαίας με σκορ 51-22. Στους Ημιτελικούς ξεπέρασαν επιτυχώς το εμπόδιο των Νεανίδων του Π.Α.Ο.Κ. με σκορ 54-57. Στο Μεγάλο Τελικό, ο οποίος έλαβε χώρα το Μάρτιο στο Κλειστό του Επταπυργίου, ο Άρης αναδείχθηκε νικητής απέναντι στη γυναικεία ομάδα του Ε.Ο. Σταυρούπολης με σκορ 54-64. Το προπονητικό team της ομάδας αποτελούσαν τη χρονιά αυτοί οι Βασίλης Μασλαρινός, Τάσος Τζιότζιος και Μαρία Αγγέλογλου.
Η χρονιά 2015-16 υπήρξε διπλά επιτυχημένη για το τμήμα, καθώς αυτό κατέκτησε τόσο το Πρωτάθλημα Νεανίδων όσο και το Κύπελλο Θεσσαλονίκης. Σε ό,τι αφορά την Κανονική Περίοδο του Πρωταθλήματος Νεανίδων, ο Άρης ισοβάθμισε στην κορυφή της τελικής κατάταξης με τον Π.Α.Ο.Κ. έχοντας συλλέξει 15 νίκες και 1 ήττα. Στην Ημιτελική Φάση σημείωσε δύο νίκες απέναντι στον Ηρακλή, μία εντός και μία εκτός έδρας, με σκορ 69-36 και 35-66 αντίστοιχα. Στην Τελική Φάση διεκδίκησε τρεις νίκες απέναντι στον Π.Α.Ο.Κ. παίζοντας με μειονέκτημα έδρας. Στον πρώτο αγώνα κατάφερε να σπάσει την έδρα της αντίπαλης ομάδας με σκορ 48-58. Δεύτερη νίκη πέτυχε αμέσως μετά με σκορ 50-46. Ο Π.Α.Ο.Κ. κατάφερε να μειώσει στην έδρα του επικρατώντας με σκορ 52-47. Η νίκη, όμως, του Άρη στην έδρα του με σκορ 52-37 του χάρισε τον τίτλο, καθώς και το εισιτήριο για το Πανελλήνιο Πρωτάθλημα. Το τελευταίο διεξήχθη στις αρχές Μαΐου στο Κλειστό Γυμναστήριο της Βούλας. Σε αυτό αναμετρήθηκαν για το τρόπαιο ο Απόλλων Πτολεμαΐδας, ο Παναθηναϊκός, η Άμιλλα Τριπόλεως, ο Ηρόδοτος Νέας Αλικαρνασσού, ο Πρωτέας Βούλας και ο Άρης. Οι «κιτρινόμαυρες» κατέκτησαν τη 2η θέση με 9 βαθμούς, 4 νίκες και 1 ήττα και με πόντους 333-202, σε τριπλή ισοβαθμία με τον Πρωτέα Βούλας και τον Παναθηναϊκό. Επιπλέον, η Έλενα Τσινέκε συμπεριλήφθη στην καλύτερη πεντάδα του τουρνουά, μετά από ψηφοφορία των προπονητών που συμμετείχαν σε αυτό. Στο θεσμό του Κυπέλλου Θεσσαλονίκης, οι Νεανίδες του Άρη ξεκίνησαν πετυχαίνοντας άνετη εκτός έδρας νίκη απέναντι στο Γ.Σ. Μενεμένης με σκορ 39-62. Στους Προημιτελικούς νίκησαν εντός έδρας τη Μ.Ε.Ν. Τούμπας με σκορ 54-40. Ο Άρης πέρασε τον Ημιτελικό άνευ αγώνος, εφόσον δεν έλαβε χώρα η προγραμματισμένη αναμέτρησή του με τον Ηρακλή. Στο Μεγάλο Τελικό οι Νεανίδες του Άρη πανηγύρισαν το Κύπελλο, μετά τη νίκη τους επί του Ε.Ο. Σταυρούπολης με σκορ 80-71. Κορυφαία για τις κιτρινόμαυρες ήταν η Τσινέκε, με 30 πόντους, επίδοση που αποτελεί ρεκόρ για τελικό Κυπέλλου Ε.ΚΑ.Σ.Θ. Προπονητές τηνς ομάδας τη χρονιά αυτή ήταν οι Σίμος Μαρβάκης και Γιώργος Ατακτίδης.
Κορασίδες
Η ομάδα των Κορασίδων του Άρη κατέκτησε τόσο το Πρωτάθλημα Θεσσαλονίκης όσο και το Πανελλήνιο Πρωτάθλημα Κορασίδων της περιόδου 2004-05.
Την αγωνιστική περίοδο 2008-09 η ομάδα συμμετείχε στο Final-4 του Πρωταθλήματος Κορασίδων Θεσσαλονίκης, το οποίο διεξήχθη στα τέλη Μαρτίου στο Κλειστό Γυμναστήριο των Αμπελοκήπων. Στον Ημιτελικό επιβλήθηκε του Θερμαϊκού, για να ακολουθήσει η κατάκτηση του τίτλου στον Τελικό απέναντι στον Ηρακλή (τελικό σκορ 65-52). Έπειτα οι «κιτρινόμαυρες» έλαβαν μέρος στο Πανελλήνιο Πρωτάθλημα που διοργανώθηκε τη χρονιά αυτή στην Πτολεμαΐδα. Εκεί βρέθηκαν αντιμέτωπες με τον Απόλλωνα Πτολεμαΐδας, τις Εσπερίδες Καλλιθέας, το Αρκάδι Ρεθύμνου, το Δ.Α.Σ. Άνω Λιοσίων και την Αχαγιά '82. Στην τελική βαθμολογία ο Άρης βρέθηκε στην 5η και προτελευταία θέση. Η αθλήτριά του, Αναστασία Σλούκα, συμπεριλήφθη στην κορυφαία πεντάδα του τουρνουά. Καθήκοντα προπονητή είχε αναλάβει την περίοδο αυτή ο Δημήτρης Αναγνωστίδης.
Επόμενη αξιοσημείωτη χρονιά για το τμήμα ήταν το 2012-13, οπότε και κατέκτησε εκ νέου το τοπικό Πρωτάθλημα. Συγκεκριμένα ολοκλήρωσε αήττητο τις δύο πρώτες φάσεις με 16 νίκες σε ισάριθμους αγώνες. Το Final-4 της διοργάνωσης αυτής έλαβε χώρα, επίσης, στο Επταπύργιο, όπου ο Άρης νίκησε στον Ημιτελικό τον Ε.Ο. Σταυρούπολης με σκορ 40-68. Στο Μεγάλο Τελικό πέτυχε τη νίκη απέναντι στον Π.Α.Ο.Κ. με σκορ 52-47 και με τον τρόπο αυτό αναδείχθηκε αήττητος Πρωταθλητής. Στα τέλη Ιουνίου ο Άρης ήταν παρών στο Πανελλήνιο Πρωτάθλημα Κορασίδων που διεξήχθη στην πόλη των Γρεβενών. Εκεί αναμετρήθηκε σε μονά παιχνίδια με την Άμιλλα Τριπόλεως, τον Αρίωνα Πτολεμαΐδας, την Ένωση Γαλατσίου, τον Ηρόδοτο Νέας Αλικαρνασσού και τον Ίκαρο Καλλιθέας. Στην τελική βαθμολογία ο Άρης τοποθετήθηκε στην 4η θέση, έχοντας απολογισμό 2 νίκες και 3 ήττες. Η αθλήτρια των «κιτρινόμαυρων», Χρύσα Κυλαζίδου, ψηφίστηκε ως μέλος της κορυφαίας πεντάδας του τουρνουά. Την καθοδήγηση της ομάδας την περίοδο αυτή είχε ο Τάσος Τζιότζιος.
Την επόμενη περίοδο, 2013-14, ο Άρης ολοκλήρωσε την Α' Φάση του τοπικού Πρωταθλήματος με 9 νίκες και 1 ήττα. Η μορφή της διοργάνωσης είχε αλλάξει σε σχέση με την προηγούμενη χρονιά, με αποτέλεσμα να περάσει ο Άρης απευθείας στην Ημιτελική Φάση όπου αντιμέτωπισε σε δύο αγώνες τον Αίαντα Ευόσμου. Σε αμφότερους συνέτριψε τον αντίπαλό του με σκορ 21-96 και 90-10. Στο Final-4 ξεπέρασε επιτυχώς και το εμπόδιο του Π.Α.Ο.Κ. παίρνοντας τη νίκη με σκορ 55-59. Στο παιχνίδι που έκρινε τον τίτλο, ο Άρης επικράτησε των Εκπαιδευτηρίων Μαντουλίδη με σκορ 59-24. Πρώτη σκόρερ του αγώνα ήταν η Βάσω Παπαρδέλα με 15 πόντους. Στα τέλη Ιουνίου ο Άρης έδωσε και πάλι το παρόν στο Πανελλήνιο Πρωτάθλημα, το οποίο έλαβε χώρα τη χρονιά αυτή στη Νέα Ιωνία Μαγνησίας. Διεκδίκησε τον τίτλο του Πρωταθλητή Ελλάδος καλούμενος να αντιμετωπίσει την Άμιλλα Τριπόλεως, τον Κρόνο Αγίου Δημητρίου, την Ένωση Γαλατσίου, τον Ηρόδοτο Νέας Αλικαρνασσού και τους Τιτάνες Παλαμά. Εν τέλει, με 5 νίκες σε ισάριθμους αγώνες, ο Άρης κατέκτησε το δεύτερο τέτοιο Πρωτάθλημα της ιστορίας του. Μετά από ψηφοφορία των προπονητών, πολυτιμότερη παίκτρια της διοργάνωσης αναδείχθηκε η αθλήτρια του Άρη, Έλενα Τσινέκε. Στην καλύτερη πεντάδα της διοργάνωσης, εκτός από την προαναφερθείσα, συμπεριλήφθη και η Μαρία Κατσαμούρη. Ο Τζιότζιος ήταν προπονητής στην ομάδα και τη χρονιά αυτή.